钦定古今图书集成/明伦汇编/官常典/第749卷 > 陈显元
## 钦定古今图书集成/明伦汇编/官常典/第749卷 > 陈显元

按《明外史刘禋传》：“显元由乡试副榜，授新安知县。恶
衣粝食，徒步咨疾苦，饥寒者辄衣食之。以城堞倾颓，
寇至必不能守，率士民入保关门寨。贼檄降，立碎其檄。及来犯，死守月馀，力竭而陷，见贼怒骂，贼大杀寨
中人，厉声曰：‘守寨者，我也。百姓何辜，宁磔我’！贼益怒，
显元益骂，遂支解而死。是时流贼之乱，河南最剧，故”
其死事者最多。巡按御史苏京奉诏录上，凡二百四
十有九人。后所传不及百人，盖武职及州县末秩举
贡诸生所遗者几十之五六云。